После победоносне Колубарске битке генерал Арачић се предано ангажује на стварању што бољих услова за оздрављење и опоравак својих војника који су били заражени епидемијом пегавог тифуса. Борећи се против те болести и он се заразио од аустроугарских заробљеника и на крају преминуо. Дванаестог фебруара 1915. године, по старом календару, Генерал Арачић је умро и сахрањен у Ужицу, а 25. фебруара 1925.год. уз највише државне почасти његови остаци су пренети у породичну гробницу на Новом гробљу у Београду.